ছিকিমৰ ফুটৱলৰ গৌৰৱময় ইতিহাসত এক নতুন মাত্ৰা প্ৰদান কৰি বিকাশ জাইৰুৱে দেশৰ আগশাৰীৰ ফুটবল প্ৰতিযোগিতা ইণ্ডিয়ান ছুপাৰ লীগৰ এখন খেলত এটা গল প্ৰদানেৰে লীগত প্ৰথমগৰাকী ছিকিমৰ খেলুৱৈ হিচাপে নাম অন্তৰ্ভুক্ত কৰিছে।
পশ্চিম ছিকিম জিলাৰ মুখ্য সদৰ গেজিঙৰ ২৭ বছৰীয়া দ্ৰুতবেগী খেলুৱৈগৰাকীয়ে বৃহস্পতিবাৰে সন্ধিয়া মুম্বাইত জামছেদপুৰ এফ চিৰ হৈ এগৰাকী পৰিৱৰ্তিত খেলুৱৈ হিচাপে খেলপথাৰত প্ৰৱেশ কৰি খেল সমাপ্ত হ'বলৈ ছয় মিনিট বাকী থাকোতে মুম্বাইৰ বিৰুদ্ধে গলটো দিয়ে।
তেওঁৰ এই গলটোৰে তিনি পইন্ট অৰ্জন কৰি জামছেদপুৰ এফ চিয়ে ছেমিফাইনেললৈ উন্নীত হোৱাৰ সুযোগ উজ্জ্বল কৰি তুলিছে।
উল্লেখযোগ্য যে ইণ্ডিয়ান ছুপাৰ লীগৰ বিভিন্ন ক্লাৱত বৰ্তমান ছয়গৰাকী ছিকিমৰ ফুটবলাৰে খেলি আছে।
এই সাফল্যত উৎসাহিত হৈ পৰা জাইৰুৱে নিজৰ দললৈ আগবঢ়োৱা এই বৰঙণিৰ বাবে অত্যন্ত সুখী।
ছিকিমৰ আন এগৰাকী ফুটবলাৰ ৰবীন গুৰুঙেও জামছেদপুৰ এফ চি দলৰ এগৰাকী ডিফেণ্ডাৰ হিচাপে খেলি আছে।
মুম্বাইক ২-১ গলৰ ব্যৱধানত পৰাজিত কৰি এইবাৰৰ প্ৰতিযোগিতাখনত জামছেদপুৰ এফ চিয়ে প্ৰথমবাৰৰ বাবে শীৰ্ষ চাৰিটা স্থানৰ ভিতৰত প্ৰৱেশ কৰিছে।
আইএছএলত এইবাৰ ভুমুকি মৰা দলটোৱে এতিয়ালৈকে ১৪ খন খেলৰ পৰা ২২ পইন্ট লাভ কৰিছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
